Diari Oficial de la Generalitat Valenciana


Sumari del DOGV 8297, del 17-05-2018 (2018/4797)

RESOLUCIÓ de 24 d'abril de 2018, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre docent de nova creació d'ensenyaments artístics professionals de Música denominat La Salle Música, a Paterna.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8297

Data del DOGV
:   17-05-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/4797


Data del document
:   24-04-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 24 d'abril de 2018, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre docent de nova creació d'ensenyaments artístics professionals de Música denominat La Salle Música, a Paterna.  
 [2018/4797]  
L'expedient número 2017/299 ha sigut iniciat a instància del representant de la titularitat Hermanos de las Escuelas Cristianas sector València Palma, sol·licitant autorització per a l'obertura i funcionament d'un centre docent privat de nova creació d'ensenyaments artístics professionals de Música denominat La Salle Música, a Paterna.  
  
El centre estarà situat en les instal·lacions del centre privat d'Educació Primària Secundària La Salle, codi de centre 61657812, de Paterna, i haurà d'impartir els seus ensenyaments en horari compatible amb aquest centre.  
La Direcció General d'Ordenació i Centres Docents va emetre informe favorable, l'11 de juliol de 2017, respecte a la proposta d'instal·lacions i ús educatiu dels espais reflectits en la documentació tècnica presentada, ja que compleix els requisits establits en la normativa vigent.  
El centre ha presentat, davant de la direcció territorial d'Educació corresponent, la relació del professorat i les titulacions corresponents a les especialitats sol·licitades, així com el quadre horari de funcionament i objectius, continguts i criteris d'avaluació, per a la seua aprovació, abans de l'inici de les activitats educatives corresponents.  
  
L'expedient ha sigut tramitat per la direcció territorial d'Educació, i inclou informes favorables de la Unitat Tècnica de Construccions i de la Inspecció Educativa, quant a la relació del professorat i titulacions respectives.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació; el Reial decret 303/2010, de 15 de març, pel qual s'estableixen els requisits mínims dels centres que impartisquen ensenyaments artístics regulats en la Llei orgànica 2/2006, de 3 de maig, d'educació; i el Reial decret 321/1994, de 25 de febrer, sobre autoritzacions a centres docents privats per a impartir ensenyaments artístics, el Decret 158/2007, de 21 de setembre, del Consell, pel qual s'estableix el currículum dels ensenyaments professionals de música i es regula l'accés a aquests ensenyaments i el Decret 159/2007, de 21 de setembre, del Consell, pel qual s'estableix el currículum dels ensenyaments elementals de música i es regula l'accés a aquests ensenyaments.  
Vista la proposta del director general d'Ordenació i Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, i en virtut de la delegació establida en la Resolució de 26 d'octubre de 2016, del secretari autonòmic d'Educació i Investigació, resolc:  
  
  
Primer  
Autoritzar l'obertura i el funcionament del centre docent privat de nova creació que s'indica a continuació, tenint en compte les característiques, ensenyaments i capacitat màxima que s'assenyalen.  
Denominació genèrica del centre: centre autoritzat d'ensenyaments artístics professionals de Música.  
Denominació específica del centre: La Salle Música  
Titular: Hermanos de las Escuelas Cristianas sector València Palma.  
Domicili: c/ Sant Lluís Beltran, número 8.  
Localitat: Paterna (46467).  
Província: València.  
Codi: 09079760.  
Especialitats de Música d'ensenyaments elementals que s'autoritzen:  
Arpa, Clarinet, Contrabaix, Fagot, Flauta Travessera, Guitarra, Oboé, Percussió, Piano, Saxofon, Trombó, Trompa, Trompeta, Tuba, Viola, Violí i Violoncel.  
Especialitats de Música d'ensenyaments professionals que s'autoritzen:  
Arpa, Cant, Clarinet, Contrabaix, Fagot, Flauta Travessera, Guitarra, Guitarra Elèctrica, Oboé, Percussió, Piano, Saxofon, Trombó, Trompa, Trompeta, Tuba, Viola, Violí i Violoncel.  
El nombre de llocs escolars autoritzats és de 175.  
El centre estarà obligat a impartir, a més, els ensenyaments de Música que el Decret 158/2007 estableix per a completar les titulacions corresponents a les especialitats que s'autoritzen.  
  
Segon  
El centre autoritzat d'ensenyaments professionals La Salle Música queda adscrit, als efectes administratius, al Conservatori Professional de Música núm. 2 (codi de centre 90943993) de València.  
  
Tercer  
Les modificacions, a les quals es refereix l'article 10.1 del Reial decret 321/1994, seran notificades a l'administració educativa, que instruirà l'expedient corresponent. En els supòsits recollits en l'article 10.2 de l'esmentat reial decret, s'instruirà expedient per a una nova autorització.  
  
Quart  
Aquesta autorització donarà lloc a les inscripcions corresponents en el Registre de Centres Docents de la Comunitat Valenciana.  
  
Cinqué  
Aquesta resolució tindrà efectes des de la data en què es dicta. No obstant això, els seus efectes acadèmics s'entenen referits a l'inici del curs escolar 2018-2019.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 24 d'abril de 2018.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.